
[bookmark: _Toc83307027]
Opiskeluhuollon määritelmä
Oppilas- ja opiskeluhuoltolaki jakaa opiskeluhuollon yhteisölliseen ja yksilökohtaiseen opiskeluhuoltoon. Opiskeluhuolto on ensisijaisesti yhteisöllistä opiskeluhuoltoa. Opiskeluhuollossa pyritään ehkäisevään työhön ja vahvistetaan opiskeluhuollon suunnitelmallista toimintaa kokonaisuutena ja monialaisena yhteistyönä.

Opiskeluhuolto on kouluissa tehtävää työtä, jolla edistetään, pidetään yllä ja luodaan edellytyksiä oppilaiden hyvälle oppimiselle, mielen ja kehon terveydelle sekä hyvinvoinnille.

Jämsänjoen yhtenäiskoulun alueen opiskeluhuollon yleiskuvaus.


[bookmark: _Toc83307028]Yhteisöllinen opiskeluhuolto
Yhteisöllinen opiskeluhuolto tarkoittaa koulun toimintakulttuuria ja toimia, joilla kouluyhteisössä edistetään oppilaiden oppimista, hyvinvointia, terveyttä, sosiaalista vastuullisuutta, vuorovaikutusta ja osallisuutta sekä kouluympäristön terveellisyyttä, turvallisuutta ja esteettömyyttä. Tavoitteena on hyvinvoiva kouluyhteisö, joka tukee ja edistää jokaisen oppilaan oppimista ja hyvinvointia, ennalta ehkäisee ongelmia ja tarjoaa niihin tukea mahdollisimman varhain.

[bookmark: _Toc83307029]Yksilökohtainen opiskeluhuolto
Yksilökohtainen opiskeluhuolto tarkoittaa kouluterveydenhuollon (terveydenhoitajan ja lääkärin) ja koulupsykologin sekä –kuraattorin palveluja. Heidän palvelut ovat käytössä ajanvarauksella. Lisäksi yksilökohtaista opiskeluhuoltoa on yksittäistä oppilasta koskeva monialainen opiskeluhuolto (= monialainen asiantuntijaryhmä).

Yksilökohtainen opiskeluhuolto perustuu aina luottamukseen, vapaaehtoisuuteen ja edellyttää aina suostumusta. Vanhempien kanssa tehtävä yhteistyö jo varhaisessa vaiheessa on ensiarvoisen tärkeää.

Jämsänjoen yhtenäiskoulussa yksilökohtaisen opiskeluhuollon palveluita tarjotaan huolen herätessä. Tarpeen mukaan perustetaan monialainen asiantuntijaryhmä tukemaan oppilaan hyvinvointia. Oppilas tai huoltajat voivat olla yhteydessä myös suoraan opiskeluhuoltohenkilöstöön.
[bookmark: _Toc83307030]Opiskeluhuoltoryhmät
[bookmark: _Toc83307031]Opiskeluhuollon ohjausryhmä
Opiskeluhuollon ohjausryhmä linjaa ja yhdenmukaistaa opiskeluhuollollisia käytänteitä kaikissa Jämsän peruskouluissa. Ohjausryhmässä on edustus varhaiskasvatuksesta, perusopetuksesta, toiselta asteelta (lukio ja Gradia Jämsä), nuorisotoimesta, sosiaalitoimesta, Jämsän Terveydeltä sekä Kuhmoisista. Kuhmoisista.  https://peda.net/jamsa/oppilashuolto2/op/oo 

[bookmark: _Toc83307032]Yhteisöllinen opiskeluhuoltoryhmä
Jämsänjoen yhtenäiskoulu kuuluu yhdessä Kaipolan ja Juokslahden koulujen kanssa Jämsänjoen yhtenäiskoulun alueeseen. Alueella toimii oma aluetiimi. Aluetiimiin kuuluvat apulaisrehtori, koulupsykologi, koulukuraattori, erityisopettaja jokaisesta koulusta, varhaiskasvatuksen edustaja sekä erityisopetuksen koordinaattori. Tarpeen mukaan kutsutaan muita asiantuntijoita mukaan. Aluetiimissä käsitellään mm. koulukohtaisten opiskeluhuoltoryhmän välittämiä yhteisöllisiä asioita sekä sovitaan yhteisistä käytänteistä.

Jämsänjoen yhtenäiskoulun yhteisöllinen opiskeluhuoltoryhmä kokoontuu tiistaisin klo 8.00-9.00. Parillisina viikkoina Paunun toimipisteen ja parittomina viikkoina Vitikkalan toimipisteen asioissa. Lisäksi vuosiluokkien 7-9 omat luokka-astekohtaiset opiskeluhuoltoryhmät kokoontuvat taksvärkkipäivänä 13.9.2021. Vuosiluokille 1-6 ja E-opetus sovitaan omat erilliset kokoontumiset. Opiskeluhuoltoryhmään osallistuvat apulaisrehtori, koulupsykologi, kouluterveydenhoitaja, koulukuraattori, terveydenhoitaja, koululääkäri, opinto-ohjaajat, erityisopettajat sekä koulun nuoriso-ohjaaja ja/tai koulun sosiaaliohjaaja. Opettajia ja muita asiantuntijoita (sidosryhmät, viranomaistahot) kutsutaan tarpeen mukaan. Apulaisrehtori toimii puheenjohtajana ja sihteerivuoroja kierrätetään. Yhteisöllisten opiskeluhuoltoryhmien muistiot ovat luettavissa koulun nettisivuilta: Opiskeluhuoltoryhmän muistiot (peda.net)

Oppilaskunnan edustajat kutsutaan kerran lukukaudessa mukaan opiskeluhuoltoryhmään, jolloin heille on toimitettu ennakkotehtävä liittyen koulun toimintakulttuuriin. Vanhempainyhdistyksen edustajalla on mahdollisuus osallistua milloin vain koulun opiskeluhuoltoryhmän kokoukseen.
Vanhempainyhdistykseltä ja oppilaskunnalta pyydetään teemoja, jotka koetaan ajankohtaisiksi, opiskeluhuoltoryhmän käsiteltäväksi. Opiskeluhuoltoryhmän toimintaa kehitetään oppilaskunnan ja vanhempainyhdistykseltä saadun palautteen pohjalta. Opiskeluhuoltohenkilöstöä osallistuu tarvittaessa vanhempainyhdistyksen ja oppilaskunnan kokouksiin ja vanhempainiltoihin. Opiskeluhuoltohenkilöstö osallistuu mielellään erilaisiin yhteisöllisiin teemapäiviin.
Koulukohtaisen opiskeluhuoltoryhmän tehtävänä on kouluyhteisön hyvinvoinnin ja turvallisuuden edistäminen sekä yhteisöllisen opiskeluhuollon suunnittelu ja kehittäminen sekä toteuttaminen.


[bookmark: _Toc83307033]Yksilökohtainen opiskeluhuollon asiantuntijaryhmä
Monialaista yksilökohtaista opiskeluhuoltoa toteutetaan asiantuntijaryhmässä, joka kootaan tapauskohtaisesti tilanteen ja tarpeen mukaisesti. Monialaisen asiantuntijaryhmän tehtävänä on tukea lasta ja nuorta ja tarvittaessa hänen perhettään. Ryhmän tehtävänä on yhdessä oppilaan ja huoltajan kanssa selvittää tuen tarvetta, etsiä sopivia tukimuotoja sekä järjestää tarvittava tuki. 

Huoltajalta ja oppilaalta pyydetään kirjallinen suostumus asiantuntijaryhmän kokoontumiselle. Suostumus kirjataan Wilmasta tulostettavalle suostumuslomakkeelle tai käytetään valmista lomakepohjaa: JÄMSÄN KAUPUNKI (peda.net).   Lomakkeeseen kirjataan, kenelle oppilaasta on lupa antaa tietoja. Allekirjoitetut suostumuslomakkeet säilytetään koulun arkistossa. Jokaisesta kokoontumisesta kirjataan muistio Wilman muistiot-välilehdeltä löytyvään opiskeluhuoltokertomukseen. 

Asiantuntijaryhmä työskentelee suunnitelmallisesti ja tavoitteellisesti.

Mikäli huoltajat tai oppilas eivät halua ottaa vastaan opiskeluhuollosta tarjottua tukea tai anna suostumustaan asian käsittelyyn asiantuntijaryhmässä, kunnioitetaan tätä päätöstä. Asiantuntijaryhmän tapaamisen sijaan voidaan silloin esimerkiksi konsultoida muita opiskeluhuollon toimijoita. Jos yhteys oppilaaseen ja perheeseen on katkeamassa kokonaan, tai huoli alaikäisen tilanteesta muutoin sitä edellyttää, on ryhdyttävä tarpeellisiin toimiin lastensuojelun mukaan saamiseksi. 
[bookmark: _Toc83307034]Opiskeluhuollon palvelut
[bookmark: _Toc83307035]Koulukuraattoripalvelut
Koulukuraattori toimii koulussa oppilaiden sosiaalisen kasvamisen tukena. Kuraattorin työn tavoitteena on oppilaiden hyvinvoinnin ja osallisuuden tukeminen, myönteisten ratkaisujen löytäminen sekä sosiaalisten näkökulmien huomioon ottaminen kouluyhteisössä.
Oppilas- ja opiskeluhuoltolain mukaisesti kuraattoripalvelua tarjotaan ensisijaisesti koko kouluyhteisöä koskevana opiskeluhuoltotyönä. Kuraattori osallistuu yhteisöllisen opiskeluhuoltoryhmän toimintaan ja koko kouluyhteisön hyvinvoinnin tukemiseen. Kuraattori voi olla mukana esim. opettajan työparina oppitunnilla ja osallistua koulun yhteisiin tapahtumiin.
Koulukuraattori tarjoaa myös yksilökohtaisia opiskeluhuollon palveluja tapaamalla oppilaita erikseen sovittuina aikoina koululla. Koulukuraattoriin voi ottaa yhteyttä esim. oppilas itse, vanhemmat tai opettaja. Koulukuraattorin kanssa voi keskustella esim. ystävyyssuhteista tai koulunkäyntiin liittyvistä asioista.
Kuraattori toimii yhdessä oppilaiden, vanhempien, opettajien sekä muiden lapsen sosiaaliseen verkostoon kuuluvien kanssa. Kuraattori tekee yhteistyötä myös koulujen ulkopuolisten tahojen kanssa ja ohjaa oppilaan tarvittaessa tukipalveluiden piiriin.
Koulukuraattoripalvelut ovat vapaaehtoisia ja luottamuksellisia. Koulukuraattorilla on vaitiolovelvollisuus. Asioista, jotka ovat tulleet esille luottamuksellisissa keskusteluissa, annetaan tietoa vain, mikäli se on välttämätöntä tai siitä on erikseen sovittu.
Yhteystiedot:
Paunun toimipiste: kuraattori Reijo Ahonen, 040 726 37 24 tai Wilma, tavattavissa pääsääntöisesti ma-ke
Vitikkalan toimipiste: kuraattori Heli Pikkarainen, p. 040 575 09 30 tai Wilma

[bookmark: _Toc83307036]Koulupsykologipalvelut
Koulupsykologin työn tavoitteena on oppilaiden ja koko kouluyhteisön hyvinvoinnin edistäminen.

Oppilas- ja opiskelijahuoltolain mukaisesti psykologipalvelua tarjotaan koko kouluyhteisöä koskevana opiskelijahuoltotyönä. Koulupsykologi osallistuu opiskelijahuollon suunnitteluun ja kehittämiseen sekä toimii oppilaitoskohtaisen opiskelijahuoltotyöryhmän jäsenenä. Tällä pyritään vaikuttamaan koulu- ja luokkayhteisöjen toimintaan niin, että jokaiselle voitaisiin taata oikeus turvalliseen ja hyvää koulupäivään.

Keskustelemalla opettajien ja muiden yhteistyötahojen kanssa psykologi voi auttaa oppilaiden kanssa päivittäin työskenteleviä aikuisia tukemaan lapsen ja nuoren koulunkäyntiä, kasvua ja kehitystä.

Koulupsykologi tarjoaa myös yksilökohtaisen opiskelijahuollon palveluja. Yksittäisen oppilaan asioissa yhteyttä voivat ottaa oppilas itse, huoltajat, opettaja tai muu taho, jos herää huoli lapsen koulunkäynnistä tai kokonaiskehityksestä.

Koulupsykologi voi olla mukana selvittelemässä oppilaan tuen tarpeita oppimiseen ja opiskelun järjestämiseen liittyvissä kysymyksissä. Oppimisvalmiuksien arviointia tehdään aina yhteistyössä kodin kanssa.

Koulupsykologin tapaamiset toimivat ajanvarausperiaatteella pääsääntöisesti oppilaan omalla lähikoululla. Koulupsykologi arvioi palvelujen tarpeen ja kiireellisyyden yhteydenottojen perusteella. Hyvä käytäntö on järjestää yhteinen tapaaminen, jossa arvioidaan tuen tarpeita ja sovitaan yhteistyöstä, tukitoimista tai ohjaamisesta tarvittavien palvelujen piiriin.

Yhteystiedot:
Koulupsykologi Virva Jukarainen
Alueen koulut: Jämsänjoen yhtenäiskoulu, Kaipola ja Juokslahti. Työskentely eri kouluilla tarpeen mukaan.
Puh. 040 7526302 tai soittopyyntö Wilman kautta.


[bookmark: _Toc83307037]Kouluterveydenhuoltopalvelut
Kouluterveydenhuollon tehtävänä on tarjota ennaltaehkäiseviä ja terveyttä edistäviä peruspalveluja, tukea lapsen ja nuoren tervettä kasvua ja kehitystä sekä koko perheen hyvinvointia. Kouluterveydenhuolto toimii moniammatillisessa yhteistyössä muiden lasten ja nuorten palveluiden toimijoiden kanssa sekä kiinteänä osana opiskeluhuoltoa (oppilas- ja opiskeluhuoltolaki 1287/2013, 17 §).

Kouluterveydenhuollon palveluilla tarkoitetaan terveydenhuoltolain (1326/2010 16 §) mukaista kouluterveydenhuoltoa. Kouluterveydenhuoltoa toteuttavat terveydenhoitaja ja lääkäri.

Kouluterveydenhuollon palveluilla
1) edistetään ja seurataan oppilaitosyhteisön hyvinvointia sekä oppimisympäristön terveellisyyttä ja turvallisuutta
2) edistetään ja seurataan opiskelijoiden tervettä kasvua ja kehitystä, hyvinvointia ja opiskelukykyä
3) tunnistetaan opiskelijoiden varhaisen tuen tarpeet ja järjestetään tarvittava tuki sekä ohjataan hoitoon ja tutkimuksiin

Lisäksi kouluterveydenhuollossa tuetaan huoltajien hyvinvointia ja kasvatustyötä.

Kouluterveydenhuollon yksilökohtaisiin tehtäviin sisältyvät lapsen ja nuoren terveydentilan seuraaminen terveystarkastuksissa sekä terveyden ja hyvinvoinniin edistäminen terveysneuvonnan ja ohjauksen keinoin. Yksilökohtaisessa opiskeluhuollossa tarvitaan myös monialaista yhteistyötä ja sitä toteutetaan monialaisessa asiantuntijaryhmässä. Kouluterveydenhuolto järjestää ja osallistuu näihin monialaisiin asiantuntijaryhmiin tilanteen ja tarpeen mukaan.


Terveystarkastukset

Valtioneuvoston asetuksen mukaan (VNA 338/2011) kouluiässä terveystarkastus tehdään jokaisella vuosiluokalla. Laajat terveystarkastukset tehdään 1-, 5- ja 8-luokalla. Laajoissa terveystarkastuksissa terveydenhoitaja ja lääkäri sekä tarvittaessa muut lapsiperheen kanssa työskentelevät ammattihenkilöt arvioivat lapsen/nuoren terveydentilan lisäksi koko perheen hyvinvointia yhdessä huoltajien ja lapsen/nuoren kanssa.

Terveystarkastusten sisältöalueita ovat mm. lapsen ja nuoren oma sekä huoltajien kokemus terveydestä ja hyvinvoinnista, päivärytmi ja elämäntavat, ravitsemus, liikunta, uni ja lepo, arjen sujuminen ja siinä jaksaminen, oppiminen ja koulunkäynti, ilonaiheet ja mahdolliset huolet, kiusaaminen, päihteidenkäyttö, perhesuhteet, ystävät, tuki- ja sosiaalinen verkosto.

Myös ehkäisevä suunterveydenhuolto sisältyy kouluterveydenhuollon tehtäviin.

Terveydenhoitajan vastaanotolle tulee tarvittaessa päästä ilman ajanvarausta. Vastaanotolle ilman ajanvarausta pääsee päivittäin hoitotunnin aikana.
Yhteystiedot:
Minna Salin 040 736 9043 / Wilma
Saana Kaarenpää 040 774 0381/ Wilma
sähköposti: etunimi.sukunimi@pihlajalinna.fi
[bookmark: _Toc83307038]Opiskeluhuollon monialainen yhteistyö
[bookmark: _Toc83307039]Yhteistyö kodin kanssa
Koulun tärkein kumppani on perhe, vanhemmat ovat lastensa parhaita asiantuntijoita. Kodin ja koulun välinen yhteistyö on lapsen hyvän oppimisen, kasvun ja kehityksen edellytys.
· Perusopetuslain mukaan ensisijainen vastuu lapsen kasvatuksesta on huoltajilla. Koulun tehtävänä on vastata opetuksesta ja tukea oppilaan kasvua. Yhteistyön sujuvuus edellyttää aktivisuutta, avoimuutta ja sitoutumista. Kodin ja koulun yhteistyön tulee perustua keskinäiseen luottamukseen ja kunnioitukseen.
· Lapsen yksilöllisten tarpeiden näkeminen edellyttää myös perheiden erilaisten tarpeiden huomioon ottamista. Tiivis yhteydenpito kodin ja koulun välillä helpottaa tuen löytämistä riittävän ajoissa mahdollisten huolien ilmaantuessa. Perheen tukena on opiskeluhuollossa moniammatillinen verkosto.
Yhteistyömuotoja
- oppilaskohtainen yhteydenpito: Wilma, reissuvihko, tiedotteet, palaverit - vanhempainvartit - vanhempainillat - juhlat, teemapäivät, tapahtumat - retket, leirikoulut - vanhempainyhdistysten toiminta

[bookmark: _Toc83307040]Muut yhteistyötahot
[bookmark: _Toc83307041]Lapsiperheiden sosiaalityö: Lapsiperheiden sosiaalityö - Jämsän kaupunki (jamsa.fi)
[bookmark: _Toc83307042]Perheneuvola:  Perheneuvola - Jämsän kaupunki (jamsa.fi)
[bookmark: _Toc83307043]Nuorisopsykiatrian poliklinikka: Mielenterveys - Jämsän kaupunki (jamsa.fi)
[bookmark: _Toc83307044]Poliisi
[bookmark: _Toc83307045]Nuorisotoimi: Nuoriso - Jämsän kaupunki (jamsa.fi)
[bookmark: _Toc83307046]Vammaispalvelu: Vammaispalvelut - Jämsän kaupunki (jamsa.fi)
[bookmark: _Toc83307047]Muut toimijat
· 4H, seurakunta, yhdistykset

[bookmark: _Toc83307048]Toimintamallit/ opiskeluhuollon suunnitelmat
[bookmark: _Toc83307049]Suunnitelma oppilaiden suojaamiseksi väkivallalta, kiusaamiselta ja häirinnältä:
Suunnitelma oppilaiden suojaamiseksi väkivallalta, kiusaamiselta ja häirinnältä (peda.net)
[bookmark: _Toc83307050]Psykososiaalisen tuen kriisisuunnitelma
[bookmark: _Toc83307051]Perusopetuksen opiskeluhuollollinen polku:
PowerPoint-esitys (peda.net)
[bookmark: _Toc83307052]Poissaolojen varhaisen puuttumisen malli:
Poissaolot (peda.net)
[bookmark: _Toc83307053]Koulukonsultaatio:
Koulukonsultaatio (peda.net)
[bookmark: _Toc83307054]Tasa-arvo- ja yhdenvertaisuussuunnitelma
Tasa-arvo ja yhdenvertaisuus Jämsänjoen yhtenäiskoulussa (peda.net)



[bookmark: _Toc83307055]Koulukohtainen opiskeluhuollon lukuvuosisuunnitelma 2021-2022
Jämsänjoen yhtenäiskoulussa yhteisöllistä opiskeluhuoltoa toteutetaan päivittäin oppilaiden arjessa. Opiskeluhuollon toteuttaminen kuuluu kaikkien koulussa työskentelevien jokapäiväisiin työtehtäviin.

Luokkatyöskentelyssä yhteisöllistä opiskeluhuoltoa toteutetaan mm. ryhmäyttämisellä, KiVa-tunneilla (vuosiluokat 1., 4. ja 7.), tunne- ja turvataitojen opetuksella, sosiaalisia- ja vuorovaikutustaitoja harjoittelemalla, yhteistyöllä vanhempien kanssa, yhteisillä pelisäännöillä, arjen rutiineilla. Tarpeen mukaan myös koulupsykologi ja –kuraattori sekä terveydenhoitaja jalkautuvat luokkiin tai luokka-astetiimeihin.

Lukuvuonna 2021-2022 opiskeluhuoltojäsenien yhteisölliseen opiskeluhuoltotyöhön kuuluu työn näkyväksi tekeminen ja opiskeluhuollollisten käytänteiden jalkauttaminen. Pyritään toimimaan ennaltaehkäisevästi ja tukemaan nopeaa puuttumista. Päätavoitteena on madaltaa oppilaiden kynnystä pyytää ja ottaa apua vastaan. 

Opiskeluhuollon vuosikello:
Paunu:
24.8.: Opiskeluhuollon käytänteet, yhteistyökäytänteet
7.9.: syyslukukauden suunnittelu
21.9.: koulupsykologin terveiset, vuorovaikutus vanhempien kanssa
5.10.: yhteistyöpalaveri nupon väen kanssa
2.11.: kiusaamisen vastainen työ (KiVa, Lappeenrannan malli); ulkopuolisuuden kokemus & yksinäisyys
16.11.: kouluterveydenhuollon terveiset; Kouluterveyskyselyt julkaistaan 17.9. alueittain, kriisisuunnitelma,
30.11.: kuraattorin terveiset, koulunkäyntikyky; ahdistuneet/ paniikkihäiriöt -toimintamallit
14.12.: oppilaskunnan edustajat, huoltajien edustajat, nuoriso-ohjaajan terveiset
VK 4: Koulukohtaiset kouluterveyskyselyn tulokset
VK 7:
VK 11: Tulevat 7. luokkalaiset
VK14:
VK 18:
VK 21: Toiminnan arviointi


Vitikkala:
17.8.: Opiskeluhuollon käytänteet, yhteistyökäytänteet
31.8.: syyslukukauden suunnittelu
14.9. : Kiusaamisen vastainen työ (KiVa, Lappeenrannan malli) 
28.9.: Kouluterveyskyselyt julkaistaan 17.9 alueittain, kriisisuunnitelma 
12.10. Koulupsykologin terveiset, vuorovaikutus vanhempien kanssa 
26.10. Kuraattorin terveiset 
9.11. Terveydenhuollon terveiset, koulunkäyntikyky 
23.11. Oppilaskunnan edustajat 
7.12. Sosiaaliohjaajan terveiset 
VK 3: koulukohtaiset kouluterveyskyselyn tulokset
VK 6:
VK 10:
VK 13:
VK 17: Tulevat 1. luokkalaiset
VK 20: Toiminnan arviointi

Viikolla 22 on kuraattorien, psykologin, terveydenhoitajien ja koululääkärin sekä opinto-ohjaajien yhteinen seuraavan lukuvuoden suunnittelu opiskeluhuoltoryhmä
Aiheet tarkentuvat tarpeiden mukaan.
Koulukuraattorin ja koulupsykologin toiminnassa korostuu kouluyhteisöön ja oppilaskuntaan perehtyminen. Toiminnan ydin on yhteisön ja luokan ilmapiiriä tukemalla auttaa yksilöitä. Koulukuraattori pitää oppitunnit 6. luokan oppilaille vastuun kasvamisesta ja kiusaamisesta, 7. luokille koulunkäyntiasenteesta sekä 8. luokan oppilaille päihteistä. Alakoulun puolella koulukuraattori tarjoaa kohdennettua kaveritaitoklinikkaa yhdessä koulun sosiaaliohjaajan kanssa. 
Koulupsykologin toimintaan kuuluu mm. varhainen konsultointi. Sekä koulupsykologi että –kuraattori voivat kohdentaa erilaisia interventioita yksittäisiin luokkiin ryhmän toiminnan parantamiseksi. 
Kouluterveydenhuollon henkilöstö osallistuu yhdessä muun opiskeluhuoltohenkilöstön kanssa yhteisten teemapäivien ja oppilaiden terveyttä ja hyvinvointia edistävien tapahtumien suunnitteluun ja järjestelyihin. Pääpaino on ennaltaehkäisevässä toiminnassa, mutta sen lisäksi opiskeluhuoltohenkilöstö vastaa esille tulevien yhteistä huolta aiheuttavien ilmiöiden käsittelystä oppilaiden ja koulun henkilökunnan kanssa.
Valtion erityisavustuksella Paunun yksikköön palkattu nuorisotyöntekijä Roosa Jokela ja Vitikkalan yksikköön palkattu koulun sosiaaliohjaaja Hanne Aho ovat osa koulun opiskeluhuoltoa. Heidän tehtäviin kuuluu matalan kynnyksen kohtaaminen, välituntitoiminnan järjestäminen, nuorten rinnalla kulkeminen, tukeminen ja auttaminen erilaisissa tilanteissa. He osallistuvat yhteisölliseen opiskeluhuoltoon ja suunnittelevat toimintaa yhdessä oppilaskunnan ja tukioppilaiden kanssa. He toteuttavat yhteisöllistä opiskeluhuoltoa oppilaiden tarpeiden mukaisesti.
Sosiaaliohjaaja jalkauttaa toimintamalleja ja tarjoaa matalan kynnyksen konsultaatiota niin huoltajille kuin opetushenkilöstöllekin. Sosiaaliohjaaja osallistuu ja toteuttaa myös yksilökohtaista opiskeluhuoltotyötä yhteistyössä oppilaan, huoltajien, koulun henkilöstön sekä muun yhteistyöverkoston kanssa. 
Tärkeän tehtävän hoitamiseksi opiskeluhuoltoryhmän jäsenten tulee olla tietoisia erilaisista ilmiöistä ja olosuhteista koulussa. Sitä varten jokainen ryhmän jäsen on aina valmis kuuntelemaan ja keskustelemaan niin oppilaiden kuin koulun henkilökunnankin esille tuomista, selvittelyä vaativista asioista, ja tarvittaessa puuttumaan niihin. Myös suoraan oppilailta tai huoltajilta saadut viestit huomioidaan heti. 

Huoltajien kannattaa aina ensin olla yhteydessä lapsensa opettajaan/luokanvalvojaan silloin, kun heillä nousee huoli lapsen opiskelusta tai jaksamisesta.
Jämsänjoen yhtenäiskoulussa toimii yhteinen oppilaskunta (1-9 vuosiluokat), jolla on keskeinen rooli yhteisöllisen opiskeluhuollon toteuttajana koulun toimintakulttuurin edistämisessä sekä oppilaiden hyvinvoinnin edistäjänä.


[bookmark: _Toc83307056]Lukuvuoden painopisteet ja opiskeluhuollon kärkiteemat
Jämsän kaupungin kaikissa kouluissa lukuvuoden 2021-2022 yhteisenä painopistealueena on oppilaiden fyysisen, psyykkisen ja sosiaalisen hyvinvoinnin tukeminen sekä kiusaamisen vastainen työ.
Jämsänjoen yhtenäiskoulun oppilaiden hyvinvointia tukevat teemakuukaudet:
Syyskuu: turvallisuus
Lokakuu: ravinto ja ruokailu/ tapakasvatus
Marraskuu: mielenterveys
Joulukuu: lepo ja rentoutuminen
Tammikuu: liikkuminen ja kehosta huolehtiminen
Helmikuu: ihmissuhteet ja tunteet
Maaliskuu: itsestä huolehtiminen
Huhtikuu: harrastukset ja luovuus
Toukokuu: luonto ja ympäristö

Käytännössä teemat näkyvät pieninä tekoina arjessa, esim. välituntiliikuntana, päivänavauksina, tiedotteina, kampanjoina jne. Oppilaskunta ja opiskeluhuolto on mukana suunnittelussa. 

Koko kaupungin opiskeluhuollon ohjausryhmä on päättänyt jatkaa kaikkien Jämsän koulujen opiskeluhuollollisina kärkiteemoina lukuvuonna 2021-2022 poissaolojen seurantaa, päihteettömyyden tukemista sekä sosiaalisten suhteiden tukemista.

Jämsänjoen yhtenäiskoulussa seurataan tarkasti poissaoloja ja toimitaan koulupoissaolojen varhaisen puuttumisen toimintamallin mukaisesti. Päihteettömyyttä tuetaan esimerkiksi terveystiedon tunneilla, mutta myös kuraattorin ja/tai nuoriso-ohjaajan pitämillä tunneilla. Lisäksi aiheeseen liittyen saatetaan järjestää erilaisia teemapäiviä tai esimerkiksi luennoitsijoita vanhempainyhdistyksen tuella. 

Sosiaalisten suhteiden tukemista tehdään huomioimalla yksinäiset ja vetäytyvät oppilaat. Oppitunneilla opettaja määrää aina työparit ja ryhmät, joiden kanssa työskennellään. Kuraattorien kautta kannustetaan kokeilemaan eri harrastuksia ja harrastuksiin voi hakea myös taloudellista tukea. Opinto-ohjaajat/ luokanopettajat havainnoivat ja seuraavat tarkasti, että kukaan ei jäisi yksin. Erityisesti alaluokilla sosiaalisia suhteita ja kaveritaitoja harjoitellaan tietoisesti päivittäin.    

